**דיוקן עצמי: מציירים בצבעים**

בפעולה הקודמת החניכים התבוננו במראה ושיחקו עם הבעות פנים שונות. בפעולה הזאתי החניכים יציירו בעפרונות פנים: קודם כל פרצוף כללי, אחרי זה אחד את השני, ולאט לאט ננסה להיכנס ליותר ויותר פרטים: רק עין, רק אוזן, רק אף. ננסה לראות מה ההבדל בין כשאנחנו מציירים פנים כלליות לבין כשאנחנו מנסים ממש להעתיק את מה שאנחנו רואים.

1. **סבב מה נשמע/ משחק פתיחה קצר**
2. **מציירים פרצופים**

החניכים ישבו לצד שולחנות בזוגות - אחד מול השני. כל פעם ניתן הוראה שונה והחניכים יציירו לפיה.

1. ציירו פרצוף
2. פרצוף שמח
3. פרצוף עצוב
4. תסתכלו על מי שיושבת מולכן, האם הפרצוף שלה יותר שמח או יותר עצוב? נסו לצייר אותה בדקה
5. עכשיו נסו לצייר את מי שיושבת מולך - אבל עכשיו ממש מהר
6. עכשיו ננסה להתבונן ממש טוב על הפנים של מי שמולנו, ונצייר רק את העין.
7. רק את הפה
8. רק את האף
9. רק את השפתיים.

 **3. משחק ניחושים!**

לוקחים את כל הפרצופים שציירנו ושמים אותם בערימה. נערבב את הציורים ונחלק לכל חניך/כה ציור, והוא/היא יצטרכו לנחש מי מצוייר על הדף.

**דיוקן עצמי: מציירים עם חפצים**

1. נפתח ב**סבב מה נשמע** קצרצר.

נזכיר שבפעילות הקודמת דיברנו על דיוקן, וציירנו פרצופים שונים בעזרת עפרונות, טושים וכו'.

1. **יצירה: לצייר עם חפצים**

א. במרכז החדר מונחים חפצים רבים: כפתורים, חרוזים, כלי פלסטיק, חומרים ממוחזרים, קרטונים ועוד.

הקבוצה תשב במעגל סביב החפצים וכל אחת בתורה תבחר פריט ותגיד מה השימוש שלו. לאחר מכן, כל חניך/כה תצטרך לחשוב לאיזה איבר פנים החפץ שבחרה דומה.

* המדריכה יכולה להוסיף לדיון שלכל חפץ כזה יש אופי מסויים: חלק מהחפצים קשים, חלק רכים, מבריקים, גמישים, צבעוניים או חדגוניים. כל חפץ נותן תחושה שונה.

 ב. נראה את הסרטון הבא של חנוך פיבן, בו הוא מדגים איך חפצים יכולים לשמש אותנו לציור. <https://www.youtube.com/watch?v=-eaCIRUmfRo>

ג. בעבודה עצמית, או בזוגות, החניכים יכינו יצירות מהחפצים, כך שייצרו פנים אנושיות. אחרי כל פרצוף שהכנו, אפשר לנסות ולחשוב: מהן התכונות של האיש או האישה שייצרנו? איך קוראים להם? מה הם אוהבים או לא אוהבים לעשות?

\*אם הילדים מתקשים, אפשר לעשות ניסיון קבוצתי אחד או להראות מספר דיוקנאות של חנוך פיבן להשראה.

1. **סיכום** נעשה שיח חופשי בו כל אחד יוכל לשתף מה גילה מהעבודה בחפצים.